совосхище́нно бо вся́чески ѻ́ко душе́вное быва́етъ, внегда̀ свою̀ завѣ́су, тѣ́ло глаго́лю, въ то́нкость вели́ку воздержа́ніемъ изтче́тъ: ѻба́че бо́льше є́сть, и наипа́че ненавидѣ́нія непра́ведныхъ, є́же пла́кати тѣ́хъ нечу́вство: а́ще бо ѻнѝ и ненавидѣ́нія су́ть досто́йни, но боголюби́вой душѣ̀ у́мъ не хо́щетъ ѿ не́нависти мяте́житися, зане́же прису́щей не́нависти въ душѣ̀, не дѣ́йствуетъ ра́зумъ